Millerit

Millerit () on vuonna 2013 ensi-iltansa saanut Rawson Marshall Thurberin ohjaama yhdysvaltalainen komediaelokuva.

 Juoni 
Huumekauppias David Clark (Jason Sudeikis) elää melko yksinäistä ja merkityksetöntä elämää. Kun hänen rahansa ja tavaransa varastetaan, hän jää velkaa diilerilleen Bradille (Ed Helms). Kuitatakseen velkansa hänen täytyy ryhtyä huumesalakuljettajaksi ja tuoda diilerinsä seuraava marihuanalasti Meksikosta Yhdysvaltoihin.

David tajuaa pian että hänen kannattaa naamioitua, sillä yksin hän kiinnittäisi huomiota ja jäisi kiinni rajalla. Siksi hänen täytyy värvätä itselleen kulissiperhe. David palkkaa vaimokseen strippaavan naapurinsa Rosen (Jennifer Aniston) ja lapsikseen 18-vuotiaan Kennyn (Will Poulter) sekä kotoa karanneen myöhäisteinin Caseyn (Emma Roberts).

 Näyttelijät 

 Tuotanto 
Elokuvan tuotanto alkoi Wilmingtonissa, Pohjois-Carolinassa 23. heinäkuuta 2012.http://variety.com/2012/film/news/emma-roberts-in-talks-for-we-re-the-millers-1118056581/ Suurin osa elokuvasta kuvattiin Pohjois-Carolinassa ja New Mexicossa.http://www.bizjournals.com/albuquerque/blog/morning-edition/2012/09/were-the-millers-to-film-in-nm.html

 Vastaanotto 
Internetsivusto Rotten Tomatoesin mukaan 47 % kriitikoista on antanut elokuvalle positiivisen arvosanan keskiarvolla 5,4/10. Keräys perustuu 147 arviointiin. Vaihtelevista arvosteluista huolimatta Millerit on tuottanut maailmanlaajuisesti lähes 270 miljoonaa dollaria ja ylittänyt alkuperäisen budjettinsa seitsenkertaisesti.

Elokuva sai useita palkintoehdokkuuksia, ja Will Poulter sai roolistaan nousevan tähden Bafta-palkinnon. Elokuvan toinen nuori näyttelijä, Emma Roberts, palkittiin komediaelokuvanäyttelijättären Teen Choice -palkinnolla.

 Lähteet 

 Aiheesta muualla 



Luokka:Vuoden 2013 yhdysvaltalaiset elokuvat
Luokka:Yhdysvaltalaiset komediaelokuvat
Luokka:Päihdeaiheiset elokuvat
Luokka:Yhdysvaltalaiset road moviet
Luokka:Seulonnan keskeiset artikkelit
Luokka:Warner Brosin elokuvat